අවට කඳුවල අසිරිය විඳගෙන අපි ක්‍රම ක්‍රමයෙන් ඉදිරියට ඇදෙන්නට වීමු. විවෘත එළිමහන් අඩවිය ක්‍රමයෙන් අවසානවත්ම අප සේන්දු වූයේ වන පියසටයි. වන පියස අන්ධකාරය කෙළවරක් නොපෙනෙන තරම්ය. නකල්ස් වන පෙතේ පරිසරය ශාක ගහනයෙන් අධිකය. එලෙසම මෙම ඉසව්ව දල වශයෙන් මීටර 1500ට වඩා ඉහළින් පිහිටි නිසාවෙන් මෙහි මීදුම් ඝනත්වය වැඩිය. සුළං ප්‍රවාහයේ අධික බව නිසාම මෙම ශාක ඊට උචිත ලෙස අනුවර්තනය වී ඇත. මෙහි විශාල රූස්ස ගස් බොහෝමයක් ඇති අතර සමස්ත වන පියසම ශාකවලින් වැසී ඇත. නකල්ස් කඳුවල පවතින පොකුරු කඳු පන්ති ස්වභාවය නිසාම මෙම කඳුවැටි සියල්ල එකිනෙකට යාවී ඇත. ඒ නිසාම එහි පිහිටි ශාක වැස්ම පරිසරයට උචිත ලෙස හැඩගැසී ඇත. වන පියස මැදින් වැටී ඇති අඩි පාර ඉතා පැහැදිලිය. එම මාර්ගය දුඹුරු වර්ණයෙන් යුක්ත නිසාවෙන් අඳුරු තද කොළ පැහැ ගැන්වූ වන පෙත මැදින් දිස්වන ආකාරය අතිශය සුන්දරය.
නකල්ස් කදු පන්තියේ ස්වාභාවය කුමක්ද?
පොකුරු කඳු පන්ති ස්වභාවය